Sondaj INSCOP pentru prezidențiale: Geoană ocupă primul loc, urmat de Ciolacu, Lasconi și Șoșoacă. Cum arată scenariile pentru turul II
Mircea Geoană ocupă primul loc în intențiile de vot pentru alegerile prezidențiale, cu o cotă de 26,7%, fiind urmat de Marcel Ciolacu care ar obține 17,8% și Elena Lasconi care ar lua 14,3 dintre voturi, conform unui sondaj realizat de INSCOP la comanda News.ro. Diana Șoșoacă este pe locul patru în clasament, înaintea lui Nicolae Ciucă și George Simion. Aproape trei sferturi dintre români spun că în mod cert vor merge la vot.